CELEX: 62010CN0087
Language: fi
Date: 2010-02-15 00:00:00
Title: Asia C-87/10: Ennakkoratkaisupyyntö, jonka Tribunale Ordinario di Vicenza — Sezione distaccata di Schio — (Italia) on esittänyt 15.2.2010 — Edil Centro SpA v. Electrosteel Europe sa

17.4.2010   
            
            
               FI
            
            
               Euroopan unionin virallinen lehti
            
            
               C 100/30
            
         Ennakkoratkaisupyyntö, jonka Tribunale Ordinario di Vicenza — Sezione distaccata di Schio — (Italia) on esittänyt 15.2.2010 — Edil Centro SpA v. Electrosteel Europe sa
   (Asia C-87/10)
   2010/C 100/45
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Ordinario di Vicenza
   
      Pääasian asianosaiset
   
   
      Valittaja: Electrosteel Europe sa
   
      Vastapuoli: Edil Centro SpA
   
      Ennakkoratkaisukysymys
   
   Onko asetuksen (EY) N:o 44/2001 (1) 5 artiklan 1 alakohdan b alakohtaa ja joka tapauksessa yhteisön oikeutta, kun siinä säädetään, että velvoitteen täytäntöönpanopaikka on irtaimen kaupassa se paikkakunta, missä tavarat sopimuksen mukaan toimitettiin tai oli toimitettava, tulkittava siten, että toimituspaikkakuntana, joka on merkityksellinen toimivaltaisen tuomioistuimen määrittämiseksi, on pidettävä sopimuksen kohteena olevien tavaroiden lopullista määräpaikkaa vai paikkaa, jossa myyjä vapautuu toimitusvelvollisuudestaan yksittäistapauksessa sovellettavien aineellisten normien mukaisesti, vai voidaanko kyseistä säännöstä tulkita jollakin muulla tavalla?
   
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL L 12, s. 1)